Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: sérti a 113/1994. (VIII. 31.) Korm. rendelet előírásait, ezáltal
Paragraph Index: 682

1998. december 22-én kelt tájékoztatása szerint körlevélben kérte fel valamennyi megyei egészségbiztosítási pénztár igazgatóját a felülvizsgálatra, intézkedésre és annak eredményéről tájékoztatásra, valamint felkérte a Nyíregyházi Városi Bíróság elnökét jogegységi eljárás kezdeményezésére. OBH 3650/1997. Az Alkotmány 70/E. § (1)—(2) bekezdése által védett szociális biztonsághoz való joggal összefüggésben nem okozott visszásságot, hogy a panaszos rokkantsági nyugdíjának folyósításával egy időben a baleseti járadék folyósítását a Nyugdíjfolyósító Igazgatóság beszüntette. A panaszos az állampolgári jogok országgyűlési biztosához érkezett beadványában azt sérelmezte, hogy a baleseti járadé- 1999/79/II. szám kát a rokkantsági nyugdíja megállapításától (1994. április 6.) nem folyósítják. A vizsgálat megállapította, hogy a panaszos 1994. július 20-án benyújtott rokkantsági nyugdíjigényét a Fővárosi és Pest Megyei Nyugdíjbiztosítási Igazgatóság az 1994. szeptember 30-án kelt határozatával elbírálta, a nyugdíj folyósításának kezdete 1994. április 6., összege havi 12 793 Ft. A határozat indokolása tartalmazza, hogy a korábban folyósított baleseti járadék beszámításával kapcsolatosan az adatok kivizsgálása után módosító határozattal intézkedik. Az 1994. október 12-én kelt módosító határozat szerint a nyugdíj összege a folyósítás kezdő napjára viszszamenőlegesen 13 247 Ft. A nyugdíj alapjául szolgáló átlagkereset megállapításával a hatályos jogszabálynak megfelelően keresetként került beszámításra a megállapításnál figyelembe vehető keresettel azonos időre járó baleseti járadék (1988. január 1-jétől a nyugdíj megállapításáig). A határozat részletes indokolást és a jogorvoslati lehetőségről, valamint arról is tartalmaz tájékoztatást, hogy a baleseti járadékkal kapcsolatban a határozatot módosították. Az 1995. januárban (pontos dátum nincs) kelt levelére a Nyugdíjfolyósító Igazgatóságtól 1995. március 21-i keltezéssel a panaszos ismét részletes tájékoztatást kapott. OBH 4091/1997. Az Alkotmány 70/E. § (1)—(2) bekezdése által védett szociális biztonsághoz való joggal összefüggésben nem okoz visszásságot a Nyugdíjfolyósító Igazgatóság tévedése a panaszos ellátásának jogcíme tekintetében, ha a Nyugdíjfolyósító Igazgatóság és a Nyugdíjbiztosítási Igazgatóság gyors és összehangolt tevékenysége eredményeként egyetlen hónapban sem ellátatlan. A panaszos azért fordult az állampolgári jogok országgyűlési biztosa általános helyetteséhez, mert a Nyugdíjfolyósító Igazgatóság átmeneti járadékra jogosultságát megszüntette. A Tolna Megyei Nyugdíjbiztosítási Igazgatóság pedig öregségi nyugdíj igényét jogosultság hiányában nem bírálta el, ezért több hónapon keresztül ellátatlan volt, mire a Nyugdíjfolyósító Igazgatóság átmeneti járadékát ismét folyósította. A vizsgálat megállapítása szerint a Tolna Megyei Nyugdíjbiztosítási Igazgatóság a panaszos részére 1992. július 8-tól átmeneti járadékot állapított meg.1997. február 14-én a Nyugdíjfolyósító Igazgatóság által megküldött megszüntető határozat indoklása, hogy 1997. február 6-tól öregségi nyugdíjra vált jogosulttá. A határozat hozatalakor hatályos társadalombiztosításról

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes